Zoom – บล.เคที ซีมิโก้
สรุปภาวะตลาดหุ้นไทยวันทำการก่อนหน้า ตลาดหุ้นไทยปิดสูงขึ …
10 เม.ย. 2562

สรุปภาวะตลาดหุ้นไทยวันทำการก่อนหน้า
ตลาดหุ้นไทยปิดสูงขึ้น และดีกว่าภูมิภาค โดยดัชนีฯ ปิดที่ระดับ 1657.74 จุด +11.56 จุด หรือ +0.70% วอลุ่มเพิ่มขึ้นเป็น 4.43 หมื่นล้านบาท นักลงทุนต่างชาติกลับมาซื้อสุทธิเป็นวันแรก หลังขายสะสมสามวันทำการ กลุ่มหนุนตลาด คือ ชิ้นส่วนอิเล็กทรอนิกส์ รับเหมาก่อสร้าง ไฟแนนซ์
คาดการณ์ตลาดหุ้นไทยวันนี้
เราคงมุมมอง Neutral และคาดดัชนีฯ ผันผวน แนวรับ 1650 / 1645 จุด แนวต้าน 1665 / 1670 จุด แม้จะมีโมเมนตัมบวกจากแรงซื้อคืนของนักลงทุนต่างชาติ และสัญญาณเทคนิคที่เป็นทิศทางขาขึ้น แต่ผลกระทบจากการปรับฐานของตลาดหุ้นสหรัฐฯ และรอความชัดเจนของผลกำไร บจ. Brexit จะส่งผลให้อาจเกิดแรงขายทำกำไรระยะสั้นถ่วงตลาดวันนี้
ประเด็นสำคัญวันนี้
– โลก: IMF: ปรับลดคาดการณ์การเติบโตเศรษฐกิจโลกเป็น 3.3% ในปี 2019 จากคาดการณ์เดิม 3. 5% โดยยังมีหลายปัจจัยที่ยังคงมีความเสี่ยงไม่ว่าจะเป็นสงครามการค้า นโยบายของธนาคารกลางโลก ปัญหาการถอนตัวของอังกฤษออกจากการเป็นสมาชิกสหภาพยุโรป
+ จีน: HSBC ปรับเพิ่มคาดการณ์เติบโตของเศรษฐกิจจีนปีนี้เป็น 6. 6% และคาดว่าจะดีกว่าที่ตลาดคาด เพราะคาดว่าการออกมาตรการกระตุ้นเศรษฐกิจผ่านการลดภาษีและค่าธรรมเนียมจำนวนมาก จะส่งผลบวกต่อการขยายตัวของเศรษฐกิจแบบพึ่งพาตัวเองได้อีกด้วย
กลยุทธ์
เลือกลงทุนหุ้นรายตัว โดยมีจุดขายตัดขาดทุน 3%
หุ้นแนะนำ เก็งกำไรระยะสั้น (Trading Buy ทางเทคนิค)
+หุ้นแนะนำรายสัปดาห์: PTTEP RS SAWAD
+หุ้นโมเมนตัมบวก: KTC EA PTTEP SGP
Derivatives: แนะปิด Long S50M19 ที่เปิดไว้ เพื่อทำกำไรทั้งหมด (ดูรายละเอียดใน KTZ-D)
 